APROBACIÓN DEFINITIVA DO PROXECTO DE EQUIDISTRIBUCIÓN POLO SISTEMA DE CONCERTO, DO POLÍGONO A DO SUBSECTOR DO SOLO URBANIZABLE A.1-2 DO PXOU
ADMINISTRACIÓN LOCAL — Municipal — Pontevedra (Urbanismo e Patrimonio, 02/04/2019)

A Xunta de Goberno Local do Concello de Pontevedra, na sesión ordinaria que tivo lugar o día 25.03.2019, e tras o informe da Intervención Xeral de data 22/03/2019, adoptou, entre outros, o seguinte acordo: (.) Primeiro.— Desestimar as alegacións formuladas por don Daour Bugueño Aucancela, no período de información pública subsecuente á aprobación inicial producida en data 21/11/2018 pola propietaria única “Inmobiliaria Ponteno SL”, do “Proyecto de actuación por el sistema de concierto, en el subsector “A” del suelo urbanizable A-1-2”, de data outubro de 2018, redactado polos arquitectos Eugenio Jiménez Passolas, Gustavo Pérez Álvarez e Amador Rey Camiño, para a execución xurídica e desenvolvemento do polígono A da “Modificación puntual do vixente Plan xeral de ordenación municipal, para adaptar o ámbito do sector do solo urbanizable A-1.2 no Vao, Campañó, con ordenación detallada”, con base no informe transcrito da arquitecta da Oficina Técnica de Arquitectura e Planeamento de data 30/01/2019, que conclúe que a alegación presentada non cuestiona o proxecto de equidistribución, senón que propón incorporar un novo deseño que afecta á estrada autonómica PO-531, e polos demais motivos expresados no expositivo do presente, ao se tratar de cuestións, as formuladas no escrito de alegacións, totalmente alleas ao expediente que no ocupa de aprobación do proxecto de equidistribución. Segundo.— Prestar aprobación definitiva ao proxecto de equidistribución denominado “Proyecto de actuación por el sistema de concierto, en el subsector “A” del suelo urbanizable A-1-2”, de data outubro de 2018, redactado polos arquitectos Eugenio Jiménez Passolas, Gustavo Pérez Álvarez e Amador Rey Camiño, formulado e inicialmente aprobado en data 21/11/2018 pola propietaria única dos terreos “Inmobiliaria Ponteno SL”, para a execución xurídica e desenvolvemento do polígono A da “Modificación puntual do vixente Plan xeral de ordenación municipal, para adaptar o ámbito do sector do solo urbanizable A-1.2 no Vao, Campañó, con ordenación detallada”, que foi aprobada definitivamente polo Pleno do Concello de Pontevedra en data 27/01/2017, DOG núm.37 do 22/02/2017, (normas e ordenanzas publicadas no BOP número 127, de data 04/07/2017), cunha superficie de 36.781,08 m². Terceiro.— Notificar o presente acordo a don Daour Bugueño Aucancela e ao resto das persoas interesadas no procedemento e, unha vez firme en vía administrativa o acordo de aprobación definitiva do instrumento de equidistribución, será obxecto de inscrición no Rexistro da Propiedade, por conta da propietaria única e nos termos indicados na lexislación estatal, previa certificación administrativa expedida por este Concello na que conste a aprobación definitiva do proxecto e demais circunstancias que se determinan no artigo 272 do RLSG. As parcelas de resultado que non sexan de cesión obrigatoria quedarán gravadas e afectas, con carácter real, ao pagamento das cantidades que a cada unha correspondan na conta de liquidación provisional do proxecto polos gastos de urbanización do polígono e, no seu día, ao saldo definitivo da conta de liquidación definitiva que deberá ser comunicada no seu día pola promotora, co correspondente certificado acreditativo da súa aprobación, tendo esta afección -que se fará constar expresamente no rexistro da propiedade mediante nota marxinal- a mesma preferencia e duración ca normativamente establecida para a conta do procedemento reparcelatorio. Con anterioridade á inscrición, a promotora do proxecto de equidistribución instará a actualización no Catastro da titularidade e configuración das parcelas, por mor do reparcelamento aprobado. Cuarto.— Incorporar de xeito diferenciado, consonte con este instrumento de equidistribución as parcelas de resultado deste Polígono A, de cesión gratuíta e obrigatoria, que de seguido se relacionan, -en pleno dominio e completamente libres de cargas e gravames- ao patrimonio municipal do solo e inventario de bens con afectación aos usos previstos polo planeamento, sen contribución económica ou patrimonial ningunha deste Concello, correspondendo a cesión da parcela de resultado 3 á compensación do 10 % do aproveitamento lucrativo que corresponde a este Concello, por exceder do susceptible de apropiación privada e con obriga de destinar necesariamente ás restantes parcelas de resultado que de seguido se relacionan ás finalidades ou destinos establecidos na modificación puntual aprobada, así como na normativa urbanística e sectorial de aplicación: Parcela 03: Correspondente ao 10% do aproveitamento non susceptible de apropiación: Subparcela 03 a): 1191,74 m2, cunha superficie edificable de 2268,95 m2 de solo Urbano. Subparcela 03 b): 566,26 m2, de solo rústico de protección de costas. Parcela 04: de 688,30 m2, destinada a equipamento. Parcela 05: Zonas verdes, espazos libres: Subparcela 05 a): de 585,34 m2, de zonas verdes e espazos libres como sistema local. Subparcela 05 b): de 3820,68 m2, de zonas verdes e espazos libres, como sistema xeral adscrito en solo rústico. Parcela 07: de 6850,21 m2, destinados a viario e aparcadoiro (6127,33 m2 en solo urbano e 722,88 m2 en solo rústico). A cesión dos terreos destinados a viais e zonas verdes-espazos libres entenderase sen prexuízo do dereito de ocupación para proceder á execución das obras de urbanización unha vez firme en vía administrativa este acordo e logo de que se aprobe definitivamente o proxecto de urbanización, tendo que efectuarse a cesión e a entrega da urbanización nun prazo non superior a tres meses, contados desde a recepción definitiva pola propiedade, formalizándose esta en actas que subscribirán este Concello e a entidade propietaria. Quinto.— Publicar anuncios do presente acordo no taboleiro de edictos, na páxina web e na sede electrónica municipal www.sede. pontevedra. gal, dun extracto no Boletín Oficial da Provincia de Pontevedra e notificalo de xeito individual a todos os interesados no procedemento, con ofrecemento dos recursos procedentes con comunicación á Consellería de Medio Ambiente, Territorio e Vivenda e á Xerencia Territorial do Catastro aos oportunos efectos. (.) Contra o acto que se notifica, que pon fin á vía administrativa, poderá interporse recurso contencioso-administrativo ante o Xulgado competente desta orde de Pontevedra, nos 2 meses contados desde o día seguinte ao da presente notificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). Pontevedra, 27 de marzo de 2019 O concelleiro secretario da Xunta de Goberno Local Raimundo González Carballo